
A. Smerđa: Jesenske mi se pjesme sviđaju, jer su, kako ti veliš, »i z- 
tvoje glave«. Samo, na žalost, stigle su prekasno. Neka čekaju drugu, ljepšu 
jesen! Od šarada najvolim gdje nalazim naše narodno ime, a one »Nje- 
mačka«, »Italija« itd. sakrio sam u koš. Mi smo bogat narod i treba da 
smo si toga svijesni. Svugdje — i u zagonetkama mora ova silna narodna 
svijest da provejava naš duh i naše srce. — Beško: Tvoji su stihovi drago- 
cjeni. Držim da će to svatko priznati. Radi i dalje na lirici. Ti ćeš sa svojini 
pjesničkim talentom sigurno uspjeti. Dakako, najprije đotjeruj svoje liričke 
stvarce. Nemoj se odmah baciti na veće forme, drame, tragedije. Istina je! 
Pozornica je vrhunac pjesnikove stvaralačke snage. I ovaj lovor mnogi 
mladi talenti promaše, jer bi prerano htjeli da steknu pjesničku slavu. 
Usavršivaj svoju dragu liriku, jer u tebi se, po mom sudu, krije snažan 
pjesnički duh. Pazi na lektiru! Čitaj samo najbolje pjesnike! U tebi se krije 
njihova iskra. Da si mi zdravo, moj dragi pjesniče! — M. Čorak: Što je 
naše narodno, ulazi. — Nedjeljko: Mili brate! Zašto si tako sebičan? Ta 
najviše sam upravo tvojih stvari uvrštavao! Pomisli da mi desetorica 
samo šalju onoliku suradnju kao ti, kako bi to omašan »A. Č.« morao biti 
koji bi sve to donio? Kraj svojeg ponajboljeg ne prezri ni tuđe dobro! Ođ 
svakoga uzimam što je najbolje. Ni tvoja marljivost nije ostala nenagra- 
đena. Budi strpljiv i marljivo radi. — Hijacinta: Vaš će »tajanstveni 
cvijet« lijepo pristajati u proljetni vrtić »A. Č.« kada se i ostalo cvijetno 
šarenilo prene iza zimskog sna. — Fedor: Tvoje sam crte pomno proučio. 
Koliko ti bude dopuštalo vrijeme, usavršuj svoje stvarce. Tvoja su zapa- 
žanja vjerna i iskrena. Tvoju pošiljku i nadalje očekujem s veseljem. — 
K. Vučković: »Siroče« je predugo. Sastavljaj kraće stvari, ali pazi na 
ritam! — M. Barvinska: Bolje ću svakako uvrstiti. r*r VI. Tvrtković: »Su- 
ton« je dobra stvar i on će u mirisu rascvaloga jorgovana upravo lijepo 
kititi »A. Č.« u mirisavo proljeće. Pokušaj mi poslati nešto jednostavnije 
za djecu, ali lijepim jezikom kao i »Suton«/ — A. Radanović: Čim nađem 
nešto prostora, poslužiću se vašom pošiljkom. »A. Č.« nije list za reklame, 
nego narodni list za pouku i zabavu našoj djeci i time služi našem narodu. 
— LJ. Košćec: Meni se lično kajkavske pjesme vrlo sviđaju, jer razumijem 
melodiju i slatkoću kajkavštine, ali većina čitača »A. Č.« ne razumije dobro 
kajkavski. Unatoč toga ja sam u prošlom broju uvrstio jednu vašu kaj- 
kavsku. I mislim da se nitko nije protivio, jer je to bio samo odjek velikoga 
duha Domjanićeva. Vaši su kajkavski stihovi dobri. U »A. Č, ih ne mogu 

Sve sniva. Tihi zimski san dodirnu 
Cvijeće poljsko, guste šume, luge. 
Sve šuti. Magle sive polako se vuku 
Iza brda, u krajeve druge. 


Al’ iz tog mira, iz tih sivih rtiagla 
Već diže se ko slika novih snova. 
U sebi krijuć nade, sreću, sjete 
I novi život, ta godina Nova. 

i 

I u tom novom razmaku života 
Svi sjećajte se Anđela Čuvara. 

Da raste, cvate, da se širi svuda. 
Nek svaki rado vrata mu otvara. 


A on vam želi u godini Novoj: 
da staze vaše samo sreća prati, 
da ispune se vaše želje, nade, 
a svako zlo da od vas se odvrati! 



B 

Prui pohod u Jerusalim 

— Biblijska pripovijest — 

(Nastavak) 

Žarko je sunce ponovno svojim zrakarna obasjavalo sionski 
brežuljak, krovove veličanstvenog hrama, velika i prostrana pre- 
dvorja, a i onaj dugi trijem koga nazivaju Salomonovim. Sunčane 
su zrake dopirale i u priprostu sobicu odakle su ih pozdravljale 
oči umorne od nespavanja i crvene od suza. Sunčano je svijetlo 
ulazilo blago i utješljivo kao da je Majci govorilo: 

— Ne plači više za svojim djetetom, nije se izgubilo, ja ga 
vidim. Pođi za mnom i ja ću ti pokazati gdje je tvoj sin za kojim 
toliko čezneš. 

Tako je i bilo. Tamo u Salomonovu trijemu nalazila se sku- 
pina ljudi. Tu je bilo i muškaraca i žena. Međutim sunce je svoje 
najsjajnije i najljepše zrake upravljalo na dječaka koji je sjedio 
među samim učenim glavama. Isus je sjedio na sjedalu obloženom 
jastučićima, na koje su smjeli sjesti samo mudraci, učitelji i pismo- 
znanci. Sunčane su zrake padale na njegovu kovrčastu kosu i pre- 
lazile preko čela kao da nastoje ukloniti bol koja se odrazivala 
s nabora. Jedna je zraka pala na ruku i sišla na bijeli pergament 
koji je ležao otvoren na dječakovu krilu. Njegov prst prelazi zde- 
sna nalijevo, jer tako pišu Židovi, a krupne oči čitaju i promatraju 
gledaoce. 

Ovdje su oni već prilično dugo. U početku su bila samo četvo- 
rica: Isus, jedan stari pismoznanac, jedan mladić sa smeđim tur- 
banom i jedan farizej. Zatim je dolazilo sve više ljudi, jer su ovi 
dozivali svoje prijatelje i znance. Naskoro je slušača bilo toliko 
da su zapremili cijeli prostor između stupova. 

Među ovim ljudima sjedilo je pravo čudo od djeteta. Doduše, 
svako je mogao da zapita i iznese nešto iz Sv. pisma i Zakona, 
ali još se niko iz naroda nije usudio sjesti na sjedalo među naj- 
veće učenjake u Izraelu. Svako je duboko poštovao njihovu mu- 
drost. A sada, evo, ovdje sjedi dječak od 12 godina, još premlad 

da bude primljen u rabinsku školu. Ipak, niko mu se od prisutnih 
nije usudio reći da se ukloni. Naprotiv, neprestano su mu pružali 
nove smotke pergamenata i zapitkivali ga, a on je odgovarao. I 
on je pitao, ali mu nisu znali odgovoriti na svako pitanje. Tada 
su starci samo stresli glavom i začuđeno se pogledavali. 



— Jamine, časni izraelski mudrače, danas su pjevali jedan 
nejasan psalam — reče Isus. — Hoćeš li mi ga protumačiti? 

— Imaš pravo, drago dijete — odgovori sijedi starac — psa- 
lam je bio prilično nejasan. 

Onda Jami potraži medu svojim svescima i jedan svezak 
pruži dječaku: 

— Znaš li čitati? 

— Znam. 

— Ko te je naučio? Djeca u tvojoj dobi još ne znaju čitati. 
Daj pročitaj ovaj psalam. 

Isus je čitao. Zapravo je gledao učenjake i govorio napamet, 
tako da su se svi iznenadili. 

— Ja ću ti ga protumačiti, kad si tako pametan, dječače. Taj 
je psalam spjevao kralj David kada su ga progonili i kada je bje- 
žao preko potoka Cedrona: »Bože, Bože moj, pogledaj me. Zašto 
si me ostavio? Vika mojih grijeha unesrećuje me.« 

— To je vrlo nejasno, časni Jamine. Zašto bi Bog pustio 
Davida u toliku nevolju? 

— Dijete, i sveci moraju trpjeti. David je morao okajati stare 
grijehe. 

— Ja mislim da taj psalam znači nešto više: David je slika 
Mesije (Spasitelja) koji će trpjeti za tuđe grijehe. Ovaj psalam, 
dakle, govori o Mesiji. 

Pismoznanci se preneraziše, jer na ovo nisu još pomišljali. 

— »Ja sam crv, a ne čovjek; potsmjeh ljudima, a ruglo na- 
rodu.« I dalje: »Kao voda razlio sam se i rasule su se sve kosti 
moje. Srce moje postalo je kao vosak i rastopilo se u meni.« Čujte 
dalje: »Opkolili su me mnogi psi, okružila me je četa zlikovaca. 
Oni su proboli ruke moje i noge, izbrojili su kosti moje, razdijelili 
su medu sobom haljine moje i za moju odjeću bacili su kocke.« 

Dječak Isus je ustao. Obrazi su mu se žarili. On je u duhu 
gledao nekoliko godina unaprijed. To je pisano za njega i sve će 
se ovo izvršiti na njemu. Lijevom rukom prihvati haljinu. To je 
odjeća za koju će vojnici bacati kocke, to su ruke koje će probosti 
čavlima. 

— Da li se ovo tiče Davida? pitam sve vas. Jesu li Čavlima 
pribili Davidove ruke i noge? Jesu li za njegove haljine bacali ko- 
cke i podijelili ih? 

— To se nije dogodilo — reče Semron, mladi učenjak sa sme- 
đim turbanom. 

— Onda psalam ne govori o Davidu, nego o Mesiji. 

— Kako ćeš to dokazati? — upita farizej. 

— Mesija će biti siromašan, trpjeće kako ovdje stoji i umrijeće 
među razbojnicima. 

— Nečuveno — poviče Semron. — Dječače , otkuda ti to znaš 
o Mesiji? On će biti kralj s božanskom moći; on će osloboditi svoj 
podjarmljeni narod. 

— Tako piše u starim proročkim knjigama i u mnogim psal- 
mima — doda mirno Jamin. 

— Ja poznajem sve psalme i sva proroštva od Adama do 
posljednjeg proroka, Malahije — reče Isus. 

— Tada znaš i to da će Mesija biti veličanstveni kralj koji 
će našu zemlju očistiti od pogana. 

— On će biti kralj, ali ne takav kakav vi mislite. Gdje piše 
da će mačem prolijevati krv? Zašto čitate samo ono što vam godi? 
Čitajte i ono što je užasno, krvavo i žalosno. Mesija će biti kralj 
srdaca, a ne kralj vojska i mačeva. 


— A zašto da mu sudbina bude takva kakvom je ti zamišljaš? 
Ko će slijediti jadnog i progonjenog Mesiju koji krvari i biva za* 
bačen? — zapita farizej Arijel. 

— Mesija će osloboditi od grijeha i spasiti ne samo svoj narod 
nego i cijeli svijet. Njegovo će se kraljevstvo sastojati u tome što 
će duše osloboditi ispod jarma grijeha. I ovu zemlju neće oslobo- 
diti od Rimljana, nego od grijeha. 

Arijel poskoči. 

— Dijete si, pa si drzovit. Ti govoriš protiv Sv. pisma. 

— Umirite se — reče Jamin. — Meni se čini da dječak nema 
krivo. Pobožna djetinja duša vidi u Sv. pismu Često više od onoga 
što vole slušati mudraci. 

Arijel sjedne, jer se nije htio protiviti starcu Jaminu. 

— Vrati mi svezak, dječače. Govorićemo radije o drugim 
stvarima. 

(Nastaviće se) 


Januar 



Lija štekće; snijezi viju 
na dole i hume; 
u krilu se magle kriju 
sela, polja, šume. 


Šiblje golo kraj potoka 
strši prema nebu; 
sunce svijetli hladna oka, 
Joj! što ruke zebu! 


Stjepan Bešlin 

Vuk 

Blaž Fucak je čovjek srednjih godina, niskog stasa, širokih 
leđa, uspravan kao svijeća. Lice mu je zagasito tamne boje, pa ga 
zato zovu: Ciganinom. Oči su mu također crne. Na desno škilji, oso- 
bito kad se šali i pripovijeda zanimive stvari iz svoga života. On 
je otac brojne obitelji i po zanimanju ratar. K tome, Blaž je u cijeloj 
okolici poznat kao dobar guslač ili kako se to u Podravini zove 
»Hegedaš«. 


Ne svira on na note, već onako po narodnom umijeću kako 
srce govori. 



Kad dođe jesen i svrše se poljski poslovi, a mladež se stane 
ženiti, ide Blaž sa svoja četiri druga s jedne svadbe na drugu. 


Tako to biva do adventa, tako od Božića do Korizme. 

Nije Blažu od potrebe da si sviranjem u svatovima zaslužuje 
kruh, nego tako: naučio se kao mladić i zavolio gusle pa ih ni kao 
stariji ne može ostaviti. 

Jedne zimske noći mjeseca januara vračao se Blaž sa svadbe 
iz sela M. svojoj kući. Lijepa podravska ravnica bila je pokrivena 
bijelim i debelim zimskim pokrivačem netom satkanim. Tu i tamo 
stajalo je po koje osamljeno stablo čije su gole grane bile posute 
injem. Na rubu horizonta su se slegle plavičaste magle, visoko na 
nebu plovio je mirno pun mjesec, a gdjegdje provirila je svoju 
sjajnu glavicu i po koja zvijezda. 

Blaž je išao svojim običnim korakom. 0 ramenu mu visjela 
seljačka torba, a u njoj pečena guska i »digani« kolač, pa boca do- 
bra vina. U lijevoj je ruci nosio kutiju s violinom, a u desnoj štap 
kojim se podupirao. 

Bio je već poodmakao od sela M. kad daleko pred sobom na 
saoniku opazi neki crni predmet. S početka je mislio da je to neki 
grm ili hrpa šljunka, pa nije mnogo mario zato. No kad se približio 
opazi pred sobom vuka koji ga je sjedeći na saoniku čekao. 

Blaž se zaustavi. Krv mu se sledila u žilama. Što sada? U 
prvi mah nije znao što da uradi. Da se vrati u M.? Vuk će ga stići. 
Da ide prema vuku? Sto mu se misli u isti mah vrzlo glavom. Hoće 
li ga ovaj pustiti da mirno prođe? Nije li možda gladan, pa će ga 
razderati. A što će onda njegova djeca i žena? 

Vuk još uvijek čeka, gleda Blaža i veselo maše repom kao 
da misli: »Hajde, goso, što krzmaš. Meni se žuri.« U to se Blaž do- 
sjetio da u torbi nosi pečenu gusku. »Možda će ipak uspjeti« — po- 
misli i pođe prema vuku. 

Odreže prvi komad pečene guske i baci vuku. Zatim se po- 
žuri da što dalje ode. Kad je vuk pojeo bačeni komad, evo ga opet. 

Blaž je rezao i bacao dok je u torbi bilo, ali kad se zaliha 
ispraznila, a do prvih kuća u selu bilo daleko, nije Blažu preostalo 
drugo, već da se spremi na smrt. 

Kad baci vuku i posljednji komad, preporuči se Bogu, pokaje se 
za grijehe i spremno je čekao da se s vukom upusti u borbu. U 
tome času zapne mu oko na njegovim guslama. Njih je vazda u ži- 
votu volio. One su mu bile utjeha u časovima tuge, u časovima 
tjelesnog umora. 

»Hajde da si još jednom zasviram prije smrti.« 

Izvadi gusle i ugodi ih. Okrene se prema vuku i zasvira. Tužni 
se jecaji violine poput valova razliju daleko u noć. I vuk ih je čuo. 
Najprije se stresao, poklopio uši, podvio rep među noge, zaurlikao 
i stao bježati. A Blaž, videći da vuk bježi razvedrio se i stao još 
:ače svirati. I svirao je sve do kuće. 

»E, luda glavo, rekao je ženi na povratku, da sam to prije 
znao, sad bi moja guska bila cijela. Da se vuk boji vatre znao sam, 
ali da se boji muzike, nisam znao.« 

Živko Pavec 

Snješko 

Kao smion junak stoji 
uz seoske pute; 
baba zimine ne boji 
studeni se krute. 

Pa sad straži sa visine 
i smiješi se k tome; 
al’ kad žarko sunce sine, 
biće plača bome! 

Stjepan Bešlin 

( Hali 

Zrake zimskoga sunca nestašno su poigravale na zelenkastim 
morskim valićima i odbijale se od njih. Ribarske barke se lijeno 
ljuljale privezane uz obalu. 

U hvarskoj luci je stajao trojedrenjak »Sveta Luča«. Lijepo 
bijelo oličen, a iz brodske kuhinje izlazio uski trag dima i širio 
ugodni miris pečenih riba. 

Sa broda se otisnuo čamac i pristao nekoliko časaka iza toga 
uz obalu. Jedan dječak, brodski »mali« iskoči iz lađice i potrči u 
jednu pokrajnu ulicu. Ustavi se pred jednim niskim vratima. Otvori 
ih i uđe. Nađe se u maloj od dima pocrnjeloj kuhinji sa velikim lon- 
cem nad ognjištem. 

Na vratima sobice se pokazala jedna visoka starija žena. Kad 
opazi dječaka, poleti do njega i zagrli ga. Plakala je od radosti: 

»Kada si došao? Bila sam za tebe u brizi! Moj dobri Frane!« 

I »mali« je jedva našao u veselju riječi da se porazgovori sa 
majkom. Izvadi malu sličicu uokvirenu košću i dade je majci na 
riječi: »Iz Rome,, to sam za vas tamo kupio!« 

Majka čvršće obujmi svog sina i poljubi ga u čelo. A sa pro- 
zora se širio divni miris ružmarina . . . 

Počeo je duvati lagan vjetrić. Kapetan Dane, stari morski vuk 
uzrujano je hodao palubom. Ljutito je čupkao brkove. Već je htio 
izdati zapovijed da razapnu jedra, ali »maloga« još nije bilo. Ali 
je upravo ovaj čas dotrčao Frane na obalu i viknuo na lađu. Tamo 
su ga čuli i spustili čamac. Za nekoliko minuta mali od foguna 
bio je opet na brodu. Kapetan Dane dade dignuti jedra i isplovi iz 
luke. Dozva »maloga« pred sebe i upita strogo: 

»Zašto si tako dugo izostao?« 

Dječak se prestraši velikoga kapetana. Nešto ga stegne u gru- 
dima i jeknu: 

»Kod majke! Oprostite...« 

»Dosta!« prekine ga kapetan, »a sada idi.« 

»Mali« se nečujno udaljila kapetan se nasloni na ogradu. Prvi- 
put je osjetio samilost s nekim. Prviput je osjetio onaj duboki osje- 
ćaj ... I Bog zna kakve se uspomene probudile u duši tog morskoga 
vuka. Nije čuo škripanje užeta i glasne korake mornara. Iz nje- 
govih se grudi ote dubok uzdah i uspravi se. A mali od foguna je 
gledao za mjestom koje je iščezavalo u daljini. 

Valovi se pod pramcem pjenili, raspršavali visoko u zrak, a 
tisuće i tisuće kapljica se ljeskalo na suncu . . . 

6v7i hajdmo s njima 

Gle zvijezda gore kako divnim sjajem 
Mudrace svete sa istoka vodi 
V Hetlem grad do štalice te proste , 

Jer Isus tamo maleni se rodi. 

Na poklon Kralju svih kraljeva svijeta 
Ta četa mala u Judeju kreće 
Da prigne glavu svome Stvoritelju 
1 pred njim svoje darove da meće. 

Svi hajdmo s njima k jaslicama prostim , 

Uz dar mudraca darujmo ga i mi, 

Al mjesto zlata, tamjana i mire 
Iz srca našeg neka ljubav primi. 

Anto Šalber 

Zaslužena kazna 

Mali Vladimir sjedio je do prozora i s veseljem gledao kako 
lepršaju bijele sniježne pahuljice, slažući se polako na smrzlu zemlju 
i gradeći bijeli, meki pokrivač. Već odavno želio je on snijega i s 
nestrpljivo bi svako jutro pogledao kroz prozor, nije li možda 
snijeg preko noći pao, ali bi se uvijek nekako tužno okrenuo, vi- 
deći da je zemlja uvijek crna i da snijeg, kao za inat, ne će da 
padne. No to jutro skoro je kliknuo od radosti. Pogledavši još 
onako pospan kroz prozor, opazio je davno željkovani i očekivani 
sniježak. Pun veselja i sreće sjeo je naslonjen na prozor gledajući 
bjelinu i komešanje bijelih sniježnih pahuljica. Nije se sjetio ni na 
školu, toliko ga je privukao snijeg ne dajući mu da se makne s 
prozora. 

— Vlado, zar ti ne misliš u školu? Već je blizu osam sati! 
rekla mu je majka. 

Tada se je prenuo, kao iza sna probuđen i, popivši na brzu 
ruku doručak, zgrabio knjige i istrčao van. Ko je bio sretniji od 
njega, kad je Stao u snijeg. I u njemu se porodi misao, da ne ide 
u školu. Ta snijeg je tako mek, tako pogodan za sanjkanje. Zar da 
propusti priliku? Ko zna, može danas dunuti južnjak, a onda: zbo- 
gom sniježe! A dok drugi padne, bogzna koliko će dana proći. Tako 
je mislio Vlado boreći se kuda da odluči: u školu ili na sanjkanje. 
Odluči ipak prvo i krenu prema školi brzim korakom da ne zakasni. 

— Ej, Vlado, kamo ti? čuo je tek što se udaljio od kuće glas 
Perice, dječaka koji je sve radije imao nego školu i knjigu. Pred 
njim su bile saonice. 

— U školu! reče Vlado i krenu dalje. 

— Stani malo! Zar u školu? Ej, ti si valjda lud! Već je davno 
prošlo osam sati! Zakasnio si! Ako se ne bojiš batina, onda pro- 
duži u školu, a ja idem, kako vidiš, idem na sanjkanje. Ne bi li ti 
išao? Mislim da nećeš biti glup i ići u školu na batine. Promisli! 

Vlado je zastao i razmišljao. Ta sanjkanje mu je vruća želja! 

— Dakle, hoćeš li ili ne? Ja idem, a ti hajde na batine! Ba- 
tine! Ha-ha-ha! naruga mu se Perica i krenu vukući za sobom 
saonice. 

Vlado je stajao neodlučan i gledao za Pericom i saonicama 
koje su sve dalje odmicale. 

— Ej. Perica, stani, eto i mene! — reče odlučno Vlado i po- 
trča k njemu. 

Perica se okrenu i stade. 

— Dakle, ipak si se predomislio! Tako i valja. Nisi lud da ideš 
u školu pa da tamo plačeš, kad ćeš se ovdje veseliti. A šta je to 
jednostavno: ne ići u školu! Koliko sam puta već ja izostao!... 


Iako je Vlado odlučio sanjkanje, ipak ga je nešto peklo što 
ne ide u školu, ali i to je prestalo čim je jednom jurnuo niz brijeg. 
Snijeg je uvijek padao, a on i Perica vozili su se puni radosti i 
oduševljenja ne mareći za zimu i odijelo sve vlažno od snijega. A 
kad se približi podne i trebalo krenuti kući, porodi se u Vladi 
strah, videći odijelo mokro kao da je bio na najvećoj kiši. A knjige? 
Kake su bile jadne ! Našao ih je rasute u Snijegu. Sve ga je tjeralo 
da zaplače, ali se junački držao. 

Došao je kući. Kad ga je opazila majka, bez ikakvog pitanja 
uzela je šibu. Možete si misliti kako se šiba privijala uz mokre 
Vladine hlače i kako je nesretni Vlado cvilio od bola. A nakon 
ovoga skrušeno je morao na koljenima i sklopljenih ruku moliti 
mamu za oprost, obećavši da nikada neće takova šta učiniti. Tek 
tada je dobio ručak koji mu je bolje nego ikad išao u tek. 

Mirovlć 



Lovci 

Trudne kosti svoj počinak traže, Stari Mijo. rado sluša druga 
jer bez mira živjeti se ne da — pa također sjeda iza panja, 
tako Martin svome drugu kaže ali nije prošla stanka duga, 
i u travu na počinak sjeda. a naš Mijo sa Martinom sanja. 

U snu Martin već zečeve broji, 
ko u zbilji duša mu se tješi, 
a ni ne zna da mu zeko stoji 
iza leđa i da mu se smiješi. 


F. Anal 



Na povratku 


Još je Isus bio dijete 
Kada Josip nalog dobi 
S Djetetom da brzo bježi, 
Da ga otme crnoj kobi. 


Ondje osta mali Isus 
Dok im glas ne javi s neba 
Da je umro krvnik ljuti 
Što na njegov život vreba. 


v V V I p U 

dir-nu-lo ni- je! Tekči-sta su^ - za 
zadržuj. Veselo. 


Kad se opet sretno vrati, 
Paoma ga lista velja 
Pozdravlja sa rodnom grudom. 
Jer svog spozna Stvoritelja. 

Tonimir 


I dok bijegom život štite, 
Teška bol im srca kida, 
Dotle spremno goste prima 
Zemlja tajnih piramida. 


na nje-mu si- je. U-zmi ga, dije-te, u-zmiga br-zo! 

Polakše. 


Svima povjerenicima , Čitačima, suradnicima i 
prijateljima kličemo 

Srećnu Novu Godinu 1936! 

Uredništvo » Anđela Čuvara « 

Plemenito djelo 

Na vrhu brda, okružen šumom, opkopima i zidom stajao je 
stari zamak. Njegove zidine i opkopi nisu dopuštali znatiželjnom 
svijetu da zaviri u nutarnjost. 

Gospodar toga zamaka bio je stari vlastelin koji je živio osam- 
ljen sa dvojicom sluga. 

Na obronku toga brda, pri kraju šume, koja je okruživala za- 
mak, stajala je koliba drvosječe Ivana. Sa svojom suprugom Katom 
i sa troje muške dječice živio je u bijedi i siromaštvu. 

Njegov najstariji sin Mirko išao je u školu u obližnjem selu. 
Učio, je dobro, a imajući dobar odgoj od pobožnih roditelja lijepo 
se vladao i bio voljen od svih drugova. 

Jednoga jesenskog dana pođe s ocem u šumu. Otac je sjekao 
drva, a Mirko je skakutao preko panjeva i oborenih stabala i tra- 
žio maline. Bio se tako zadubio u svoje misli i posao, da nije ni pri- 
mijetio da je daleko zašao u šumu i ne znajući ni sam kako, od- 
jednom se nađe pred zamkom. 

Na otvorenim vratima zamka stajao je starac od kojih 60 
godina. Kad opazi dječaka, nasmiješi se i priđe k njemu, uze ga za 
ruku i upita otkuda je došao. Mirko mu ispriča kako je zalutao, 
te ga zamoli da mu pokaže put kojim bi mogao otići kući. No 
starac ga uze za ruku i povede u dvorac. Išli su dugo dok se ne 
nađoše pred lijepo izrezbarenim vratima. Kad uniđu kroz njih, nađu 
se u velikoj dvorani popločanoj mramorom. Na stijenama su visile 
slike koje su valjda prikazivale pretke gospodareve, a pokraj njih 
razno starinsko oružje. 

Starac sjede za stol i poče Mirku pripovijedati: »Davno je to 
bilo, prije 30 godina. U ovom gradu stanovao sam sa svojom su- 
prugom i sinom Miroslavom. Živili smo sretno i zadovoljno. Našu 
sreću pomuti rat koji je nastao. Ja kao plemić morao, sam sa svo- 
jim sinom u rat, a pratio nas je tvoj otac. Pobijedili smo neprija- 
telja, ali moj dragi sin pade od ubojita taneta. Ja sam bio ranjen 
i nisam se mogao ni maknuti. Naši nagnu u potjeru za neprijate- 
ljem, a ja sam ostao ležeći na razboj ištu. Ali tvoj otac ode u selo 
koje je bilo dosta udaljeno i sa sobom donese nosila na koja položi 
mene i metnuvši nosiljku između konja, krenu prema ovome zamku. 
Poslije se vrati po mog sina koga smo sahranili na humku nedaleko 
odavle. 

Kad sam se izliječio-, nudio sam Tvome ocu bogate darove, 
ali on ne htjede ništa uzeti, dapače da se uopće ne dozna za nje- 
govo dobro djelo, natjera me da se zakunem da nikomu o tome 
neću reći ni riječi. 

Ja sam do sada šutio, ali osjećam da mi je blizu konac, te 
kazujem Tebi, jer mislim da te je sam Bog poslao. 

Tvoj otac nije htio da primi nikakva dara. Stoga sve svoje 
imanje ostavljam Tebi, jer nemam nikakva drugog nasljednika. 
Kad starac završi svoju priču, zagrli Mirka, te ga poljubi i 

reče: 

»Ako budeš pošten i uvijek se pouzdavao u Boga pratićete 
kroz cio život Njegov blagoslov. 

* 

Iste godine premine stari vlastelin, a Mirko, pošto je svršio 
osnovnu školu, nastavi nauke i zaredi se za svećenika. 

Svaki dan je govorio sv. Misu i sjećao se svoga dobročinitelja 
moleći za pokoj njegove duše. Herzeg 



Zimsko jutro 


Sviće . . . Pahuljice bijele 
padaju sve tiše; 
u krošnji sestrice nam jele 
blagi lahor diše. 

Jaseni se stisli oni, 
slatke sniju snove; 
a zvonce glasno s tornja zvoni, 
k ranoj misi zove. 



Stjepan Bešlin 



ffl 



Plitvice u snijegu 


5uuda je pusto 


Drveće golo 
Spustilo grane. 
Ptičice lijeću 
Tražeći hrane. 


Svuda je pusto 
Nigdje ni glasa, 
Osim u selu 
Zavijanje pasa. 


Borovi mrki 
Šušte u dolu, 
Gledajuć svuda 
Prirodu golu, 


A. Dubić 

Tajni unutarnji glas 

Tamtia je zimska noć. Sve spava dubokim snom, samo vani 
Vitla divlja bura. Teško onome ko se sad nađe izvan sigurnog i 
toplog skrovišta. To potraje čitavu noć. U zoru se bura nešto stiša. 

Gosp. M., lugar, po svom običaju rano ustade da ide u šumu, ali 
kad je gledao van, vidi da je sve neprohodno od silna snijega. Paće 
negdje su i sniježni nanosi i po više metara visoki. Premda nema 
bojazni da bi ko po takvom vremenu krao drva, ipak ga neki unu- 
tarnji glas sili da ide u šumu. On to na čas odbije, kao dosadnu 
muhu i odluči ostati kod kuće. Međutim, taj glas bivao je sve jači 
i silni j i te se lugar konačno opremi da izađe, da se malo razbistri. 

Mogao je sa više strana doći u svoju šumu i snijeg bijaše svuda 
jednako debeo, zato se on mirno prepusti glasu koji ga je nagovarao 
da ga slijedi. 

Udari dakle najkraćim putem i dođe podno brda. Neki unu- 
tarnij glas nukao ga da se uspne na brdo, ali on skrene drugim 
pravcem. Poznati glas mu opet reče: »Vrati se. Slijedi mene ravno 
na brdo. Manje ćeš se izmoriti, jer je ono mnogo kraći put, nego 
da obilaziš čitavu šumu.« Ta mu se misao prilično svidi. Još mu 
dođe na um da se na brdu nalazi kolibica ugljara, pa se kod nje 
može malo i otpočinuti. To ga sve sklone i on pođe najkraćim pu- 
tem na brdo. 

Polagano se uspinjao, jer bijaše već umoran. Ali što se više 
približavao kolibi bivalo mu je nekako sve čudnije pri duši, uza 
svu umornost nešto ga sililo da se bolje žuri. Kad dođe na malu 
šumsku čistinu, srsi ga prođu. 0 kolibi, o ljudskom stanovanju ni 
traga. Niti se gdje vidi dim od vatre. Na jednom mjestu vidi samo 
gomilu snijega. To mora da je ugljarov stan. On pohiti tamo, i 
jedva nađe ulaz, jer bijaše sve zatrpano snijegom. 

Sama koliba sastojala se od nekoliko, zbijenih dasaka. Vrata 
ne bijahu pravo ni zatvorena. Na krovu bijaše nekoliko rupa kroz 
koju je napadao silan snijeg i sve zatrpao unutra kao i vani. Lugar 
koraknu u kolibu, poviče glasno, ali ni otkuda glasa. Zatim stade 
tražiti po snijegu krevet, jer je. znao da neko mora biti tu. Istina, 
ugljarica je sirota ljetos umrla, ali su ostala iza nje nejaka djeca. 

Kopajući lugar po snijegu nađe, doista, što mislite koga? Ukočenu 
i posve smrznutu najmlađu djevojčicu Mandicu. Uvjeriviši se da 
je posve mrtva položi je na snijeg i stade užurbano tražiti dalje. 

Naskoro nađe dva starija dječaka J. i T. I oni bijahu onesviješteni 
i ukočeni, ali jer su bili jači i otporniji ostalo je još nešto života 
U njima. Odmah ih počne trti snijegom i nakon mučnog trenja sta- 

doše mališi pokazivati znakove života. Kad su se malo osvijestili 
zamota ih u svoju bundu i položi na snijeg da dalje traži ugljara. 

Prekapavši sav snijeg ne nađe ga. Kasnije se saznalo da je 
te strašne noći otišao od kuće, a da se nikad nije djeci povratio. 

Dobri lugar sav sretan što je eto spasao dvoje nedužne djece 
od sigurne smrti. Zahvali dobrom Bogu što ga je po onom unutar- 
njem glasu pozvao i danas u šumu i upravo na ono mjesto. Taj 
unutarnji glas bijaše glas anđela čuvara one dječice. 

Veselje lugarevo ne potraja dugo, jer je morao što prije da 
otpremi djecu odanle. Ali kako da to učini. On se sam po tom 
sniijegu jedva dovukao ovamo. U šumi nigdje žive duše da mu 
pomogne. Ostavi li same mališe pa ode u selo po ljude, boji se da 
im se za to vrijeme što zla ne dogodi. Da pak čeka, ne bi bilo pa- 
metno, jer sigurno ne bi nikoga dočekao. Ne preostade mu drugo, 
već se pomoli dragom Begu i sv. anđelima čuvarima da mu po- 
mognu dobro djelo do kraja izvesti. Zatim uze mališe zamotavši ih 
bundom., teškom mukom ali ipak sretno donese ih svojoj kući. 
Kolikog li veselja za gdu» lugaricu i njezinu djecu kad vidješe kako 
je tata spasao dvije sirotice. 

Mališi se u toploj sobi brzo ogri- 
jaše i kad ih dobra gospođa nahrani, 
dođoše posve k sebi. Zatim nastane 
život veselja, igre i zabave i to potraje 
kroz čitavu zimu. Na proljeće ih uzme 
gospođa X. iz I. i odgaja ih kod sebe. 
* 

Vidite, draga djeco, kako su dobri 
anđeli čuvari. Što bi bilo od onih ma- 
liša, da nijesu njihovi anđeli čuvari 
doveli g. lugara da ih je iskopao ispod 
debelbg snijega i donio kući. Davno bi 
već bili mrtvi. A ovako pogledajte ih 
sada kakvi su to dečki. Ovaj će veći 
ove godine ići u školu. Dobri su. Nikad 
se ne svađaju. Tako se vole da, kad 
imadu jabuku, među sobom dijele. Kako 
se to ii na slici vidi! Svaki dan se mole 
i za svoje dobročinitelje. 

Spasitelju 


Spasitelju, dragi, mili, 

Daj usliši želju moju: 
Neka uvijek kliče svakom 
Duša moja slavu Tvoju. 


Moje srce, duša moja, 

Tebi neka se vesele, 

Neka Tebe vijekom ljube, 
Neka Tebe samo žele. 

Kseneman Nada 




U nevolji ljutoj 

Ustala sam neko jutro, Eto vrapca pod naš prozor 

no gle, iznenada u toj zimi krutoj 

snijeg je bijeli, eto, pao da izmoli mrvu hljeba 

i još više pada. u nevolji ljutoj. 

Bijeli sniježak jošte prši 
sve više i više, 
a prozebli vrabac mali 
na grani se njiše. 

U Košćec 

Žrlva posluha 

Bila je strašna pomorska bitka. Zrak je bio napunjen dimom 
od topova, a more puno i krcato polomljenih jarbola. 

Kapetanovu lađu zahvatila je već vatra te se naglo približa- 
vala i gomili nakrcanog ondje baruta. Mornari su svi poskakali u 
y arrice. 

No kapetanov sin Kasablanka je još nepomično stajao na krovu 
?ađe, premda ga je već ugrožavao plamen s vrućim svojim 
cjelovom. 

Otac njegov naložio mu je odmah u početku užasne pomorske 
bitke da ostane nepomično na mjestu svome dokle mu ne izdade 
na rjg da siđe dolje. 

Mali je držao, da će mu u pravi čas otac već javiti da siđe 
odanle i da se skloni u čamac. Vidio je već mornare kako skaču 

iz lađe, čuo ih je kako ga zovu da što prije siđe u koji čamac, ali 
bi samo mahnuo rukom veleći: »Kada mi otac dopusti, evo me od- 
mah k Vama!« 

Već je plamen zahvatio i jarbole te pomalo stadoše izda- 
leka lizati njegovo lice, zahvatiše mu već i kosu, sve je već u moru 
plamena plivalo ... 

Mališ zavapi: »Mogu li, dragi oče, sići sada dolje, već je skraj- 
nje vrijeme da se mičem odavle! 

Jadnik nije znao, da mu je otac već u početku te grozne bitke 
od zrna topovskog bio smrtno ranjen! 

— Tata, tata, ja sam još ovdje, govorite molim Vas glasnije, 
ništa Vas ne čujem. 

Uto se dignu silni plamen u zraku, a dim je cjelivao obzor 
nebeski gustim oblacima. 

Bu-u-um! Čuo se užasan prasak jači od rike topova, zrak se 
je potresao, more se je zibalo, a lađe više nema . . . 

Eksplodirao je naime barut u lađi, te je s njome otišla u zrak 
i žrtva posluha — mali Kasablanka. Miljenko 

»KNJIŽNICA DOBRE DJECE«, što je izdaje Jeronimsko Knji- 
ževno Društvo u Zagrebu (Trg Kralja Tomislava 21), upotpunila je 
svoju zbirku novom izvornom knjižicom »Mudrijan« što ju je na- 
pisao prof. Luka Perinić, a ilustrovao prof. Kamilo Ružička. 

Ova nova dječja knjiga je došla baš u pravi čas, kad su rodi- 
telji za Novu Godinu čestoput u neprilici, čime da daruju svoju 
djecu, a »Mudrijan« je vanjštinom i sadržajem zaista lijep i prikla- 
dan dar. »Knjižnica Dobre Djece« naročito pazi da se djeci dade 
uz dobro štivo i lijepo opremljena knjiga, pa je tu opremu kao i 
slike povjerila akademskom slikaru prof. Pamilu Ružički. Nova 
knjiga sada je jedanaesta po redu u jedinstvenoj opremi. Isti je pi- 
sac prof. L. Perinić napisao osim »Mudrijana« već i šaljivu priču 
»Dugi Martin«, obrađenu prema motivima narodnih priča. Iz strane 
dječje književnosti izabrano je sasvim novo i najbolje dječje štivo: 
tako ukrajinske »Potkarpatske priče« od Martinovića, od Čeha 
Zeyera romantične priče »Ukleti plovci«, »Carević Evstaf«, »Kri- 
stik« i »Samko«; od Francuza Geona »Tri Kralja« koja je ude- 
šena tako da se može i na pozornici prikazivati, od Perraulta »Tr- 
nova Ružica«, priča o začaranoj kraljevini te Buttsina »Lažna Kra- 
ljica«, francuska romantična sredovječna priča; s talijanskoga 
zbirka priča od Carrare »Čarobni kamen«. 

Sve su knjige bogato ilustrovane, a cijena im je po svakoj 
samo 20 dinara uvezanoj u platno i sa naslovnom slikom u duboko- 
tisku zlatom. 

Zagonetke 


REBUSI 8) KRIPTOGRAM 



Ante Dubić 


3) L x’ a 


9) STEPENICA 


4) 



5) 

3’ 100’ 


Josip Komadina 


ZAGONETNA POSJETNICA 


6 ) 

BAR VLADIMIR 

Ovaj gospodin krivo je naveo svoje 
krsno ime. Pogodite koje mu je pravo 
krsno ime, što mu je zanimanje i 
gdje stanuje ? 

Mirjana Perić 


7 ) HOMONIM 

Dio oka vidiš često, 

U Bosni je neko mjesto. 


J | osovina 

jjj začin jela 
1 I I | b'ljka 
li li dio lica 
| | | | proizvod mlijeka 
I II | zvjer 
I I I | riba 

| | | | tišina 

I i l~ j grad u It. 

I I I zamj. 

B. Radošević 

POSJETNICE 

LORA M. 

NJISKI 

Koje je narodnosti ova gospojica ? 




Nedjeljko V. 


Nevenka Ruiić 

ISPUNJALJKE 


DR E. OLJEO 
Odakle je? 


LEO LASES 


Odakle je ? 


Ivan Krpan 


IVICA KREN T C 


Odakle je ? 


RADO GVIRAN 



Muš. ime 
Preteča Isusov 
Zamjenica 
Dom. životinja 
Pristanište 
Žen. ime 
Apostol 
Svetac 
Piće 

Latinski „gle u 
Evanđelist 
Muš. ime 


Zanimanje? 


K. Jakšić 


I — II Hrvatski mučenik. 

Corluku M. Niko 


V E R A NJ. 

Odakle je ova djevojčica? 

Nevenka Pužić 

0 . TROP 

Odakle je ? 

ST. RIVA 

BOR 

Zanimanje ? 

Žilić Martin 



Mjesec u godini 
Tursko ime 
Oruž. sukob država 
Lice iz biblije 
Žensko ime 
Grad u Jugoslaviji 


Od I— II Muško ime. 

Vladimir Stefović 


) SKRIVAČICE 

Koza grebe nogam po kršu. 

Dobio po nosu šakom. 

Baka rado priča. 

Bio je skupa sa tunom. 

Čiča Tuna bere gljive. 

Sunce zlati borove grane. 

Kopa on i Katica. 

Tu se kriju imena naših gradova, 
rijeka i gora. 

J. Gregorović. 



Dio tijela 
Prvi čovjek 
Žensko ime 
Ptica 

Živi u vodi 


Od I — II Hrvatski pjesnik. 

Brcković Ivica 

22 ) 



naš grad 
poluot. na Jadr. 
grad u Grč. 
naša planina 
naš grad 


II I— II naš grad 


M. Ćorak 


2i) 


25) 


ŠARADE 

Dio naše crkve mile 
Gdje se pjeva iz sve sile. 

Žensko ime sada reci 
Ime to je našoj rijeci. 

A. Smerda 

Ja ljudima od vjekova 
Zadavo sam mnogo briga, 

Protiv mene pisalo se 
Mnogo, mnogo knjiga. 


KRALJEVA ŠETNJA 



N. Vukosav 


Kad me spojiš s općim dobrom 
1 u srijedu staviš slovo, 

Bez ikakovih sad teškoća 
Dobiti ćeš, brate, ime novo. 

26) U crkvi je mjesto neko, 

Spoji k tome ime žensko, 

A to dvoje rijeku daje 
Što Kupina pritoka je. 

Nedjeljko Vukosav 
LOGOGRIFI 



28) Kad r p u opet spređa kroči, 
Nije nika znanost, 

Nego drugi naziv to je 
Za pojam: svečanost 


29) Sa „z u opet eto daje 
Što svakome treba, 

Jer u znojnu svoga lica 
Ona daje hljeba. 

Aleksandar Ih dano vi ć 


27) Kad ,š u stoji spreda, bato, 
Rješi ove retke 
Da rješenje bude vrsta 
Neke zagonetke. 


»Anđeo Čuvar« izlazi dopuštenjem crkvenih i redovničkih starješina. — 
Uredio: o. Đildo Herman; odgovorni urednik: o. Hugolm Makvic. - Tisak 
Nadbiskupske tiskare u Zagrebu. — Za tiskaru odgovara Stjepan Marinovic, 
Zagreb, Kamaufova ulica 16. 


donijeti. — R. Radošević: Zagonetke ulaze. — 1. Brcković: Moram se 

najprije uvjeriti da si »Zimu« ti ispjevao. Ona je dobra. — S. Kadić: Još 
se nisam odlučio, što da uradim s onim pisamcem. Zabrinjuje me prostor. 
— D. Tičinović: »Mladenci« imadu vrlo lijepu vinjetu. Kad biste nam slali 
pjesme u dječjem stihu sa ovakim vinjetama, vrlo bi je rado primili. 
»Sreća« je nešto zadocnila za jesenski broj. Spremio sam je. — K. Herzeg: 
Tvoje sam pripovjetke pregledao i ponešto ispravio. Nastavi samo i dalje 
sa pripovijetkom. Moraš mnogo čitati i paziti na tehniku pisanja. Naši novi 
bolji pripovjedači ne vole više da upotrebljavaju participe, pogotovu ne 
one prošlosti Mi poštujemo naše narodne starije pripovjedače, s pijetetom 
ih se spominjemo i s ponosom izgovaramo njihova imena, ali ih ne mo- 
žemo u svemu da nasljedujemo. Svakako ne u jezičnim konstrukcijama. 
Jezik je živi organizam, on se razvija i usavršuje. I zato svako razdoblje 
i u jeziku imade — da tako reknem — svoju modu. Doduše, mi se ponosimo 
bogatstvom našega narodnog jezika, ali danas ni jezik nije ostao netaknut 
od potrebe današnjeg života. Jedna je od tih značajka današnjice jedno- 
stavnost. Svuda opažamo tu težnju, u umjetnosti i u običnom dnevnom 
životu. Što jednostavnije! A ona raznolikost, načičkanost i bogatstvo ostalo 
je kao značajka prošlosti. I u jeziku. Danas se, gotovo, i ne piše u lijepoj 
knjizi: imperfektima, participima, aoristima itd. Međutim, ne smije se time 
odmah osuditi tobožnje siromaštvo i neki nemar. Ne! Iako izgleda vanjska 
oprema jednostavna, ide se za tim da se jače izrazi ideja na pr. u umjet- 
nosti’. U jeziku bez sumnje ljepota, lakoća i jednostavnost narodnoga go- 
vora. Čitajte, dakle, savremene dobre stiliste, samo pazite na izbor, jer se 
danas pod lijepom knjigom vole da prodavaju i bolesne ideje. — Joza: 
»Potop« bi uvrstio, da je pisan u razdjelima, a ne u jednom neprekidnom 
pripovijedanju. Moraš pomno da proučiš način pisanja u pripovijetkama. 
Dijalozi su nepregledni ako nema svaki upravni govor svoju liniju. ■— 
Crnko: »Sreća u nesreći« me je dobrano izmučila, jer sam rukopis morao 
upravo da odgonetavam. Molim vas pišite čitljivije da me ne razljutite. 
A da se šalju stvari sa elementarnim nedostacima (sve bez zareza), onda 
me prođe volja da uopće i nastavim da čitam rukopis. Ovake pogreške ne 
mogu pregledati. 


ODGONETKE ZAGONETAKA IZ BROJA 3 

Rebusi: 1)2 puta 2 je 4; 2) Kukuruz; 3) Kuluk; 4) Petrova gora; 
5) Ikcma; 6) Ukor. — Homonimi: 7) Brač. — Zagonetni križ; 
8) Navik on živi ki zgine pošteno! — Dopunjaljke: 9) Ana, Ilija, 
Amerika, Argentina, Andrija, Avala, ara; 18) Alah, Mara, Vraz, deva, Ibar, 
Sava, Ante, Sara, Izak, ruka. — Kraljeva šetnja: 10) Zdravlje je 
najveće bogatstvo. — Ispunjaljke: 11) p, pet, Kotor, Koran, kos, v, a, 
ara, drama, madam, Rim, n. I— II Petrovaradin; 12) Dar, Una, bor, rak, 
oko, vir, nos, Ina, kos: I— II Dubrovnik; 13) Ave, rum, Pag, Bantu, mersi, 
pater, ušara, Emona, Nin, pol, USA. I— II August Šenoa. — Puževa 
kućica: Spavajuć do podne kuća se ne teče, koga zora budi, tom je 
srećno veče. — Š.arade: 15) Mekinje; 16) Omiš; 17) Raž. — Zago- 
netni češljevi: 19) Vlado, Emona, Cipar, srijeda, Avala, Nipon, Visla, 
kupus. I— II Vjenceslav Novak; 20) Stoka, Egina, sitar, Ivica, arara, Lira, 
vrana, Idaho. I— II Srijemski Karlovci. — Magični kvadrat: 21) Guki, 
Pilat, aleja, kajak, Itaka. — Posjetnice: 22) Učitelj; 23) Cres. 


ODGONETAČI IZ BROJA 3 

J. Gregorović (12), Kurpes Kanizije (sve!), M. Kalić (10), Z. Crnkovlć 
(sve), M. Gorak (sve), V. Neveseli (23), N. N. (22), Mirica H. (20), D. 
Stančić (18), J. Jug (sve), I. Gas (10). 





